**Tisztelt Érdeklődő!**

Tájékoztatom, hogy módosult a Kooperatív Doktori Program Doktori Hallgatói Ösztöndíj 2023. évi pályázati kiírása – **MEGHOSSZABBÍTOTT JELENTKEZÉSI HATÁRIDŐ**

Tekintettel a nagy érdeklődésre és arra, hogy a pályázási időszak nyáron zajlott, ezáltal a pályázói körnek szűkösebb lehetőségei voltak a megfelelő információk és aláírások beszerzésére mind a felsőoktatási intézmények, mind a munkáltatók részéről, a Kooperatív Doktori Program Doktori Hallgatói Ösztöndíj 2023. évi pályázati kiírása 11. pontjának módosításával a pályázatot 2023. június 19. – 2023. július 20. 12.00 óra (CEST)

és **2023. július 25. – 2023. július 31. 12:00 óra (CEST) között lehet benyújtani.**

A pályázatot kizárólag elektronikusan lehet benyújtani: a https://kfivelemeny.nkfih.gov.hu/ felületen

A részletes pályázati felhívás, valamint a letölthető pályázati dokumentumok Nemzeti Kutatási, Fejlesztési és Innovációs Hivatal honlapján érhetők el: <https://nkfih.gov.hu/palyazoknak/nkfi-alap/kooperativ-doktori-program-kdp-2023/palyazati-felhivas>

Pályázatot azon doktori hallgatói jogviszonyban álló hallgatók nyújthatnak be, akik doktori tanulmányaikat a 2022. évben kezdték meg és a komplex vizsgát a 2023/2024-es tanév kezdetéig még nem teljesítik, illetve azok, akik doktori tanulmányaikat a 2023/2024-es tanévben kezdik meg.

Jelen pályázatra azon természetes személyek is benyújthatnak tehát pályázatot, akik a pályázat benyújtásakor doktori képzés keretében a fogadó felsőoktatási intézménnyel bármely munkarendben doktori hallgatói jogviszonyban állnak, amely jogviszonyt a 2022. vagy a 2023. évben létesítették (tehát akik keresztféléves időszakban nyertek felvételt) és a 2023/2024-es tanév kezdetéig a komplex vizsgán még nem vesznek részt.

Mindemellett lényeges, hogy a KDP ösztöndíjas jogviszony időszaka alatt a hallgatóknak az általuk választott partnerszervezetnél rendelkezniük kell munkaviszonnyal vagy munkavégzésre irányuló egyéb jogviszonnyal, amelyért díjazásra jogosultak.

A pályázat benyújtásához szükséges intézményi befogadó nyilatkozat (*A fogadó felsőoktatási intézmény szándéknyilatkozata doktori hallgató kooperatív doktori ösztöndíjas hallgatóként történő befogadásáról*) rektori aláírásához kérem a kitöltött nyilatkozatot a PTE Doktori Irodához eljuttatni (személyesen: PTE Rektori Kabinet, 7622 Pécs, Vasvári Pál utca 4. 2. emelet 207-es ajtó; vagy e-mailben: doktori@pte.hu) – ahonnan az intézményvezető aláírását követően visszaküldjük azt a hallgatónak. A befogadó nyilatkozat aláírása kizárólag a PTE Doktori Iroda közreműködésével lehetséges.

Kérem pályázati szándék esetén körültekintően tanulmányozza a pályázati kiírást, amennyiben kérdése lenne, vagy valamely részlet pontosításra szorul forduljon bizalommal a PTE Doktori Irodához a [doktori@pte.hu](mailto:doktori@pte.hu) e-mailcímen, vagy közvetlenül a pályázatban említett doktori iskolához.